Ákos Kecskés

Ákos Kecskés (s. 4. tammikuuta 1996 Hódmezővásárhely) on unkarilainen jalkapalloilija, pelipaikaltaan keskuspuolustaja. Hän siirtyi vuonna 2010 italialaisseura Atalantan junioreihin. Hän pysyi seuran omistuksessa kesään 2018 saakka mutta pelasi edustusjoukkuetasolla sarjaotteluita vain lainasopimuksilla Unkarissa Újpestin sekä Puolassa Termalica Niecieczan ja Korona Kielcen joukkueissa. Hän pelasi Unkarissa 31 ja Puolassa 16 pääsarjaottelua. Vuodesta 2018 hän on edustanut Sveitsissä Luganoa. Hän on pelannut kolmen kauden aikana Sveitsin Superliigassa 62 ottelua ja tehnyt niissä kaksi maalia. 

Kecskés pelasi useissa Unkarin nuorisomaajoukkueissa. Hän pelasi Unkarin A-maajoukkueessa ensimmäiset ottelunsa marraskuussa 2020 Kansojen liigan ottelussa Serbiaa ja kesäkuussa 2021 ystävyysottelussa Irlantia vastaan.

Lähteet 

Unkarilaiset jalkapalloilijat
Vuonna 1996 syntyneet
Elävät henkilöt